OpenLLM-France/wikimedia huggingface dataset:
# Viktor Vasnetsov

Viktor Mijailovitx Vasnetsov, (errusieraz: Виктор Михайлович Васнецов; Viatkako probintzia edo gobernazioa (gaur egun Kirov), Errusiar Inperioa, 1848ko maiatzaren 15a/maiatzaren 3a - Mosku, Sobietar Batasuna, 1926ko uztailaren 23a) gai mitologiko eta historioetan espezializatu zen margolari errusiarra izan zen. San Petersburgon ikasi zuen eta ipuin errusiarrak eta bilinak (poema epikoak) ilustratzen lan egin zuen.
Arkiteko gisa ere jardun zuen, bere lan garrantzitsuena Kremlindik hurbil dagoen Tretiakov Galeriako fatxada delarik. Fatxadak terem baten, errusiar maitagarri istorioetako etxeen antza du.
1912an Vasnetsovi noblezia titulua eman zion Nikolas II tsarrak. 1914an Lehen Mundu Gerrarako bolondresen bilketa finantzatzeko zigilu bat sortu zuen.

## Lan hautatuak

* Errusiako zerga zigilua, 1914.
* Irribarrerik inoiz ez zegien printzesa, 1916-1926
* Alionuxka, 1881
* Snegurochka, 1899
* Tsarebna igela, 1918
* Apokalipsia, 1887
* Alfonbra magikoa, 1880
* Zalduna bidegurutzean, 1878
* Sirin eta Alkonost, 1896
* Berendei tsarraren gazteluan (??)
* Errusiar eparkak, 1885- 1896
* Vladímirren amabirjina 1887
* Kostxei hilezkorra (??)
* Bogatýrs. De izda. a dcha.: Dobrynia Nikítich, Ilyá Múromets eta Alyosha Popovich, 1898
* Kieveko Vladimiro I.ren bataioa . 1890
* Datuak: Q204138
* Multimedia: Viktor Vasnetsov / Q204138
# Viktor Zolotov

Viktor Vasilevitx Zolotov (errusieraz: Ви́ктор Васи́льевич Зо́лотов; 1954ko urtarrilak 24 jaioa) Errusiako ofizial militar bat da, Errusiako Guardia Nazionaleko (Rosgvardiya) zuzendaria eta Errusiako Segurtasun Kontseiluko kidea.
Zolotov Boris Jeltsin presidente-ohiaren, Anatoli Sobtxak San Petersburgoko alkate-ohiaren eta Vladimir Putinen bizkartzain-ohia da. Sobtxakentzat lan egiten zuen bitartean, Zolotov Putinekin ezagun egin zen, baita San Petersburgoko azpimundu kriminaleko figura boteretsuena ere. Putinen silovikiko barne-zirkuluko kidea, Zolotoven boterearen eta aberastasunaren igoera, Putinen hurbileko isilmandatari bihurtu ondoren gertatu zen. Zolotov Familiak lursail baliotsuak lortu ditu baliabide zalantzagarrien bidez.

## Erreferentziak

* 1 2 (Ingelesez) «Putin's Top Bodyguard Finds His Way in St. Petersburg» www.occrp.org.
* 1 2 3 (Ingelesez) Badanin, Andrei Zakharov, Roman. «'I Already Knew Who Was Behind Her': A Mysterious Woman, a Top Russian Official, and Contracts Worth Millions» OCCRP.
* ↑ (Ingelesez) «Putin's Bodyguards Rewarded with Land and Power» www.occrp.org.

## Kanpo estekak

* Datuak: Q4193368
* Multimedia: Viktor Zolotov / Q4193368
# Viktoria Badengoa

Sofia Maria Viktoria Badengoa (Karlsruhe, 1862ko abuztuaren 7a - Erroma, 1930eko apirilaren 4a) Suediako erregina ezkontidea izan zen 1907tik hil zen arte.
Frederiko I.a Badengoa eta Luisa Prusiakoaren alaba izan zen. 1881ean Suediako eta Norvegiako printze oinordeko Gustavorekin ezkondu zen eta hiru seme izan zituzten (Gustaf VI.a Adolf Suediakoa, Gilen printzea, Södermanlandeko dukea eta Erik printzea, Västmanlandeko dukea).
190an, senarra Gustavo V.a izenarekin igo zen Suediako tronura. Ezkontza barruko harremanak zailak izan ziren eta Viktoriak neguak igaro zituen klima beroetan.
* Datuak: Q57648
* Multimedia: Victoria of Baden / Q57648
# Ulysses (Kansas)

Ulysses Kansasko hiri bat da. Grant konderrian kokatua dago. 2010ean 6.161 biztanle zituen, 8,24 kilometro koadrotan banatuta.

## Ikus, gainera

* Grant konderria

## Kanpo estekak

* Datuak: Q510455
* Multimedia: Ulysses, Kansas / Q510455
# Ulvöspinela

Ulvöspinela oxido motako minerala da eta ulvöspinel subtaldearen kidea da.

## Ezaugarriak

Ulvöspinela oxido mineralaren formula kimikoa hau da: ${\ce {TiFe2O4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Ulvöspinel: Mineral information, data and localities.» www.mindat.org (Noiz kontsultatua: 12-05-2019).
# Ulysses Guimarães biltzar-jauregia

Ulysses Guimarães biltzar-jauregia (portugesez: Centro de Convenções Ulysses Guimarães) erabilera anitzeko konplexua da (konbentzioak, ekitaldiak, kontzertuak) SDC - Kultura Dibulgazio Sektorea- Brasiliako Ardatz Monumentalean kokatua, Hego Amerikako Brasil herrialdeko hiriburuan. Barruti Federaleko Gobernuarena da eta Turismo Idazkaritzari lotuta dago. Sérgio Bernardes arkitektoak diseinatu zuen, 2005ean berritu, zabaldu eta partzialki inauguratu zen, herrialdeko hirugarren biltzar-zentro gisa, Anhembi Pabilioiaren eta Riocentroren atzetik, eta aldi berean 9.400 pertsona eserita har ditzake.

## Erreferentziak

* ↑ Información sobre la Sala de conciertos. .

## Kanpo estekak

* Datuak: Q18267895
* Multimedia: Centro de Convenções Ulysses Guimarães / Q18267895
# Ulysses (New York)

Ulysses Ameriketako Estatu Batuetako inkorporatutako herri bat da. Tompkins konderrian dago, New York estatuan. 4.890 biztanle ditu, 36,91 kilometro koadroko azaleran banatuta.

## Ikus, gainera

* Tompkins konderrian

## Kanpo estekak

* Datuak: Q3708386
* Multimedia: Ulysses, New York / Q3708386
# Ulysses (Pennsylvania)

Ulysses Pennsylvaniako borough bat da. Potter konderrian kokatua dago. 2010ean 621 biztanle zituen, 10,50 kilometro koadrotan banatuta.

## Ikus, gainera

* Potter konderria

## Kanpo estekak

* Datuak: Q1182742
* Multimedia: Ulysses, Pennsylvania / Q1182742
# Ulysses

Ulysses, ingelesezko Ulises, honakoa izan daiteke:
* Ulysses, Eguzkia latitude guztietan ikertzeko NASAren tripulaziorik gabeko zunda espaziala
* Ulysses, James Joyceren eleberria

## Ikus, gainera

* Ulises
# Ulysses (Nebraska)

Ulysses Nebraskako herri bat da. Butler konderrian kokatua dago. 2010ean 171 biztanle zituen, 0,53 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q3288983
# Ulysse 31

Ulysse 31 (euskaraz Ulises 31, japonieraz 宇宙伝説ユリシーズ31 Uchū Densetsu Yurishīzu Sātīwan, literalki Ulises 31 Espazio Kondaira) frantziar-japoniar marrazki bizidun telesail bat da. Homeroren Odisea idazlana eta Ulises greziar heroi klasikoaren istorioan oinarritua dago, baina etorkizunean eta espazioan girotua. Jean Chalopin eta Nina Wolmarkek sortu zuten.
1980ko hamarkadaren hasieran herrialde askotako haurren artean sekulako arrakasta izan zuen marrazki bizidun telesaila izan zen, tartean Euskal Herrian.

## Argumentua

K.o. XXXI. mendea. Ulises, Odiseus espaziontziaren agindupean, Ziklope erraldoia hil eta bere seme Telemako barne dagoen haur preso talde bat erreskatatu du, honek berarekiko jainkoen berebiziko haserrea piztuko du. Poseidon jainkoak Zeusi laguntza eskatu eta Ulises Olinpoko unibertsoan barna bere eskifaia izoztuarekin batera noraezean ibiltzera zigortua izango da, hauek Hades jainkoaren erresuma topatu arte, orduan Lurrera itzultzeko baimena izango dutelarik. Bitartean, espazio bidaian greziar mitologiako jainko eta izaki ugarirekin topo egingo dute, betiere etorkizunera egokituak daudela.

## Pertsonaiak

* Ulises (ユリシーズ Yurishīzu) - Pertsonaia nagusia eta Odiseus espaziontziaren kapitaina.
* Telemako (テレマーク Teremāku) - Ulisesen semea eta espazio bidaiaren zatirik handienean espaziontziko bigarrena agintean. Thais/Thémis/Yumiren lagun eta babeslea.
* Thais/Thémis/Yumi (ユミ Yumi) - Izatez Zotra planeta zurikoa, neska agitz ederra. Bere azala urdina da, ezti koloreko begiak eta botere telepatikoak ditu. Bere anai Numaios espaziontziko gainontzeko eskifaiarekin batera hibernazio egoeran dago.
* Nono (ノノ Nono) - Telemakoren robota eta laguna.
* Shirka (シルカ Shiruka) - Odiseus espaziontziko ordenagailu nagusia.
* Zeus (ゼウス Zeusu) - Jainkoen jainkoa.
* Poseidon (ポセイドン Poseidon) - Itsasoetako jainkoa.
* Hades (アデス Adesu) - Hildakoen erresuma edo beste munduko jainkoa. Ulisesek Lurrera itzuli nahi baldin badu derrigorrez topatu beharreko erresuma.

## Kanpo estekak

* Ulysse 31 telesailaren sarrera eta doinua ikusgai eta entzungai. Youtube.com (Frantsesez)
* Ulysse 31 telesailaren webgunea (Ingelesez)
* Datuak: Q1637108
# Urkamendi blues

Urkamendi blues SextySexers musika taldearen estudioko bigarren diskoa da, 2007ko apirilean Gaztelupeko Hotsak diskoetxearen zigilupean argitaratutakoa.

## Abesti zerrenda

Diskoa hamar abestiz osatuta dago:
* Kaskezur hotsa (5:05)
* Muturbeltz (3:44)
* Negarra (5:24)
* Gatza (High octane blues) (3:44)
* Lorerik ez (6:19)
* Arima lapurra (6:01)
* Rottweiler (2:36)
* Ni naiz (4:24)
* Amuak itotzen nau (3:56)
* Udazken Blvrd (4:24)

## Musikariak
### Taldekideak

* Mikel Larratxe 'Strangelove': ahotsa
* Julen Irazoki 'Juzz Suicide': gitarra
* Joseba Baleztena 'Electric Child': gitarra
* Xiker Salaberria 'Freezer': baxua
* Inaxio Agara 'Loverman': bateria

## Erreferentziak

* ↑ «Urkamendi Blues» Badok (Noiz kontsultatua: 2018-02-28).

## Kanpo estekak

* Datuak: Q12268666
# Urkatu (jokoa)

Urkatua arkatza eta paperaz jokatzeko mahai-joko bat da. Jokatzeko, pertsona batek hitz bat (zenbaitetan, erranaldi bat) pentsatzen du, eta jokalariek hitza zein den asmatu beharko dute.
Jokoaren izena jokoan zehar marrazten den urkaturiko gizakiaren iruditik datorkio. Irudia bukatzeak jokalariek jokoa galdu dutela adierazten du.

## Jokoaren mekanika

Bi pertsona edo gehiagok joka dezakete. Batek hitz edo erranaldi bat pentsatuko du, eta sekretupean atxikiko. Gainontzekoek hitz sekretua zein den asmatu beharko dute, letrak proposatuz.
Hasteko, hitza pentsatu duenak hitz horren hizkiak idazteko hutsuneak marraztuko ditu, jokalariei hitzak zenbat hizki dituen aditzera emanez. Ondoren, jokalariek letrak proposatuko dituzte, txandaka.
* Proposaturiko letra soluzioaren zati bada, hitza pentsatu duenak dagokion hutsunean idatziko du (arau ohikoenen arabera, hizki hori behin baino gehiagotan agertzen bada guztiak idatzi behar ditu).
* Proposaturiko hizkia ez bada soluzioan, hitza pentsatu duenak marra bat marraztuko du. Marra hori urkatuaren marrazkiaren parte da (letra ezegokiak zein diren oroitzea jokalarien esku gera daiteke, edo denen bistan idatzi).
Edozein jokalarik, bere txandan, hizkia erran beharrean hitza edo soluzioa erran dezake. Huts eginez gero, marrazkiari marra bat gehituko zaio.
Letrak proposatuz, hitza eta urkatuaren marrazkia gero eta osatuagoak egongo dira, bietako bat guztiz osatzen den arte. Azken kasu horretan, jokoa bukatzen da.
Jokoa irabazteko, jokalari batek soluzioa erran eta asmatu behar du, bere txandan. Hutsegiteen ondorioz marra guztiak marrazten badira (urkatuaren irudia burutuz), jokalariek partida galtzen dute, eta hitza pentsatu duenak, irabazi.
Marrazkia, normalki, urkamendian zintzilik den gizaki baten irudi sinplifikatua da. Marrazkiaren itxura zehatza eta marrazkia osatzeko behar diren marra kopurua, ordea, ez dira finkoak, eta tokia eta egoeraren arabera aldatzen dira.

## Kanpo estekak

* Datuak: Q460875
* Multimedia: Hangman (game) / Q460875
# Urkamendi

    «urkatu» orriak hona dakar. mahai-jokoari buruzko artikulua hau da: «Urkatu (jokoa)»
Urkamendi edo urka (latinezko forca, sarde hitzetik ekarria) urkatze bidezko heriotza emateko tresna da, bereziki, kondenatuak zintzilikatzeko soka duena. Hedaduraz tresna hori dagoen lekuei ere aplikatzen zaie.
Antzinako persiarrek jada ezagutzen omen zuten, Esterren Liburuaren arabera, Asuerok horrela hil baitzuen Aman. Egun oraindik erabiltzen dute heriotza zigorra ezartzeko Asiako zenbait herrialdetan, tartean Iran, Singapur edo Japonia.

## Erreferentziak

* ↑ Lur entziklopedietatik hartua.

## Ikus, gainera

* Urkatze

## Kanpo estekak

* Datuak: Q243778
* Multimedia: Gallows / Q243778
# Urkatua, herrestatua eta zatikatua

Urkatua, herrestatua eta zatikatua, ingelesez: Hanged, drawn and quartered, 1351. urtean Ingalaterrako Erresuman goi-mailako traizioa burutzea egozten zitzaienei ezarritako heriotza zigor mota bat izan zen. Lehenbizikoz Henrike III.a Ingalaterrakoa eta haren ondorengo Eduardo I.a Ingalaterrakoaren erregealdietan erregistratu zen.
Zigortuak lotuak eta exekuzio lekura arte zaldiz herrestatuak izan ohi ziren, behin bertara iritsita, urkatuak (ia hil arteraino, baina bizirik gelditzen zirela ziurtatuz), zikiratuak, erraigabetuak, buru moztuak eta beren gorpuak zatikatuak izaten ziren. Maiz, beren gorpuen atalak leku garrantzitsuetan eta jendaurrean ikusgai jartzen zituzten, adibidez, Londresko zubian. Goreneko traizioa burutzeaz zigortutako emakumezkoak ordea, "duintasun publiko" arrazoiak zirela eta, sutan erreak izaten ziren.
Heriotza zigor honekin hildako pertsonaia ezagunen artean William Wallace eskoziarra dago.

## Kanpo estekak

* Datuak: Q877524
* Multimedia: Hanged, drawn and quartered / Q877524
# Urketa

Urketa Lapurdiko udalerria da. Hiriburuko Kantonamenduan dago kokatua.

## Geografia

Urketa Aturri ibaiaren ertzean dago, Lapurdiren iparraldean. Udalerritik Aturriren adarra den Ardanabia igarotzen da, eta azken honen adarrak diren Kondistegi eta Ur Handia. Herria itsas mailaren gainetik 50 metrora dago.

### Udalerri mugakideak

* Aturri ibaia eta Gaskoiniako St. Martín de Seignanx iparraldean
* Ahurti ekialdean
* Beskoitze hegoaldean
* Lehuntze eta Hiriburu mendebaldean

### Etxeak eta auzoak

* Portu
* Burgada
* Plaza
* Xathortegi

## Historia

Urketa toponimoa hainbat formatan agertu da XI. mendetik aurrera: Auricocta (1083), Orcuit (1120), Auricocto (1170), Auricoctus, Orquuit, Sanctus-Stephanus de Auricocta eta Orcuit, Orquet, Orcuit eta Orquieta (1249).
1097. urtean Baionako elizbarrutiko elizgizona zen Guilhem izeneko batek, itxuraz Urketako jaunaren semea zenak, Saint-Etienne d'Urcuit lekuko detxemen zati bat eskaini zuen kalonje gisa botoak esan zituenean.
1283-1293 urteetan Urketako basoetako egurra erosi zuen Baionak bere ontzioletan erabiltzeko.
Frantziako Iraultzan herriari izena aldatu eta Laurier izena jarri zioten. Napoleondar Gerretan Frantziako armadari laguntzeko janari konfiskatzea burutu zen herrian, 1813ko azaroaren 16an.

## Demografia

XIX. mendearen lehen erdialdean 1.000 biztanle izatera iritsi zen Urketa, baina ondoren beherako joera hartu zuen populazioak. 1950eko hamarkadan 700 biztanle ingururekin behea jo ondoren, hazkunde nabarmena izan zuen ordutik, eta XXI. mendearen lehen hamarkadan 2.000 biztanleen kopurua gainditu zuen.
* Urketako biztanleria
* Datuen iturburua: INSEE

## Kultura
### Hezkuntza

Lehen hezkuntzako eskola du Urketak.

### Artea

* Doneztebe eliza, XVII-XVIII mendeetakoa.

### Jaiak

Heriko jaiak Mendekostean eta abuztuko lehen igandean ospatzen dira.

## Kirola

* Denek Bat Baiona Urketa saskibaloi taldea
* Lahonce Urcuit Briscous futbol taldea

## Hiri senidetuak

* Genillé (Frantzia)

## Kanpo estekak

* Urketari buruzko datu estatistikoak atlasa.net webgunean
* (Gaztelaniaz)Urketari buruzko informazioa Auñamendi entziklopedian
* Datuak: Q838728
* Multimedia: Urcuit / Q838728
* Liburuak: Euskal Herriko bidaia-gida/Herriz herri/Urketa
* 1 2 3 4 5 Euskal Herriari Begira. Udalbiltza.
# Urkaber

Urkaber Espainiako Alderdien Legea onartu ondoren Urkabustaizen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 133 izan ziren boto nuluak, emandako botoen %24,01.

## Ikus, gainera

* Espainiako Alderdien Legea

## Kanpo estekak

* Datuak: Q12268664
# Urkatze

Urkatzea edo urkamendua urkamendian hiltzea edo soka batez lepotik zintzilikatuz hiltzea da. Urkatzea suizidio-metodo gisa ere erabili izan dute. Metodo horretan, pertsonak lepoko lotura bat aplikatzen du konorterik gabe geratu arte, eta, ondoren, hil egin arte. Espetxeetan eta beste erakunde batzuetan sarritan gertatu da, non oso zaila den erabat etetea. Terminoaren lehen erabilera ezaguna 1325ekoa da.

## Erreferentziak

* ↑ Euskaltzaindia. Urkatze. in: Euskaltzaindiaren Hiztegia..
* ↑ Oxford English Dictionary, 2ª edizioa

## Ikus, gainera

* Urkamendi

## Kanpo estekak

* Datuak: Q175111
* Multimedia: Death by hanging / Q175111
# Urk

Urk (entzun) Herbehereetako Flevoland probintziako herria da. 2010eko urtarrilaren 1eko erroldaren arabera, herriak 18.318 biztanle zituen.

## Ikus, gainera

* Flevoland

## Kanpo estekak

* (Nederlanderaz) Udalaren webgunea.
* Datuak: Q273746
* Multimedia: Urk / Q273746
# Urkaregi

    Artikulu hau mendateari buruzkoa da; politikaria eta EHUko irakaslea gaitzat duena beste hau da: «Arantza Urkaregi»
Urkaregi Bizkaiko hego-ekialdeko mendatea da, Gipuzkoako mugatik hurbil, Markina eta Elgoibar arteko bidean. 368 metroko altuera du.
Kalamua mendira igotzeko abiapuntua da.

## Ikus, gainera

* Mikelete

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12268667
# Villiers-aux-Corneilles

Villiers-aux-Corneilles Frantziako udalerria da, Marne departamenduan dagoena, Ekialde Handia eskualdean. 2013an 89 biztanle zituen.

## Demografia
### Biztanleria

2007an Villiers-aux-Corneilles udalerrian erroldatutako biztanleak 89 ziren. Familiak 44 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 16 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 59 etxebizitza zeuden, 42 familiaren etxebizitza nagusia ziren, 11 bigarren erresidentzia ziren eta 5 hutsik zeuden. 57 etxeak ziren eta 1apartamentu bat zen. 42 etxebizitza nagusietatik 35 bere jabearen bizilekua ziren, 3 alokairuan okupaturik zeuden eta 4 doan lagata zeuden; 1ek gela bat zuen, 3 etxek bi zituzten, 9 etxek hiru zituzten, 9 etxek lau zituzten eta 20 etxek bost zituzten. 21 etxek euren parking plaza propioa zuten azpian. 18 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Villiers-aux-Corneilles udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 4 |
| 4 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 12 |
| 20 | 50-54 | 12 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 4 | 30-34 | 0 |
| 0 | 25-29 | 0 |
| 0 | 20-24 | 8 |
| 0 | 15-19 | 0 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 57 ziren, horien artean 32 aktiboak ziren eta 25 inaktiboak ziren. 32 pertsona aktiboetatik 28 lanean zeuden (15 gizon eta 13 emakume) eta 4 langabezian zeuden (4 emakume eta 4 emakume). 25 pertsona inaktiboetatik 14 erretiraturik zeuden, 2 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ostalaritza eta jatetxe enpresa batena zen.
2000. urtean Villiers-aux-Corneilles udalerrian 6 nekazaritza-ustiategi zeuden, 507 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1224543
* Multimedia: Villiers-aux-Corneilles / Q1224543
# Västerås SK Bandy

Västerås SK Bandy Suediako bandy talde arrakastatsuena da, Munduko onenetakoa ere bai. Västerås hirian du egoitza.

## Palmaresa
### Suedian: 20

* Suediako Bandy Liga (21): 1923, 1924, 1926, 1942, 1943, 1948, 1950, 1960, 1973, 1989, 1990, 1993, 1994, 1996, 1998, 1999, 2001, 2009, 2015, 2016, 2023
* Suediako Bandy Kopa (2): 2015, 2018

### Nazioartean: 10

* Munduko Bandy Kopa:
** Txapelduna (7): 1987, 1989, 1994, 1997, 2000, 2014, 2016
** Finalista (3): 1980, 2005, 2007
* Europako Bandy Kopa:
** Txapelduna (4): 1993, 1994, 1996, 1998
** Finalista (3): 1989, 2001, 2009

## Kanpo estekak

* Webgune ofiziala
* Datuak: Q4109583
# Västerås udalerria

Västerås Suediako udalerria da. Västmanlandeko konderrian kokatua dago. 1137,82 km² ditu eta 145.459 biztanle ditu, hauetatik 110.877 Västerås herrigunean bertan.

## Mugakideak

Honako udalerri hauekin egiten du muga:
Hallstahammar udalerria Surahammar udalerria Sala udalerria Enköping udalerria Strängnäs udalerria Eskilstuna udalerria

## Ondasun nabarmenak

* Västerås.
* Västeråsko gaztelua.
* Västeråsko alde zaharra.
* Anundshög harrespila.
* Västerås SK Bandy.

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q34550
* Multimedia: Västerås Municipality / Q34550
# Västmanlandeko konderria

Västmanland Suediako konderri bat da. 5.146 km$^2$ko azalera du eta 2008ko datuen arabera 248.499 biztanle zituen. Södermanland, Örebro, Dalekarlia eta Uppsala konderriekin egiten du muga. Horrez gain, Mälaren Suediako hirugarren lakurik handienean kostalde tarte bat du. Bere hiriburua Västerås da.

## Udalerriak
### Hiri handienak

* Västerås (hiriburua, 110.877 biztanle)
* Köping (17.743 bizt.)
* Hallstahammar (15.200 bizt.)

### Udalerri guztiak

| Arboga udalerria Fagersta udalerria Hallstahammar udalerria Kungsör udalerria Köping udalerria | Arboga udalerria Fagersta udalerria Hallstahammar udalerria Kungsör udalerria Köping udalerria | Norberg udalerria Sala udalerria Skinnskatteberg udalerria Surahammar udalerria Västerås udalerria | Norberg udalerria Sala udalerria Skinnskatteberg udalerria Surahammar udalerria Västerås udalerria |

## Ondasun nabarmenak
### Gizateriaren Ondarea

* Engelsberg burdinola

### Parke Nazionalak

* Färnebofjärden Parke Nazionala

### Iruditegia

* Västerås.
* Västeråsko katedrala.
* Engelsberg burdinola (Gizateriaren Ondarea).
* Ängsö gaztelua
* Tidö gaztelua.
* Arboga.
* Strömsholm ubidea.
* Mälaren aintzira.
* Hjälmaren aintzira.
* Dalälven ibaia.
* Färnebofjärden Parke Nazionala.
* Anundshög harrespila.
* Odendisa erruna-harria.

## Kanpo estekak

* Datuak: Q105075
* Multimedia: Västmanland County / Q105075
# Västergötland

Västergötland (suedieraz ²vɛsːtɛrˌjøːtland ahoskatua) Suediako hego-mendebaldean dagoen probintzia historikoa (landskap) da. Bohuslän, Dalsland, Värmland, Närke, Östergötland, Småland eta Halland probintziak eta Vänern eta Vättern aintzirak mugakideak ditu.

## Hiriak

* Alingsås (1619)
* Borås (1622)
* Falköping (1200 inguru)
* Göteborg (1621)
* Hjo (approximately 1400)
* Lidköping (1446)
* Mariestad (1583)
* Mölndal (1922)
* Skara (988 inguru)
* Skövde (1400 inguru)
* Tidaholm (1910)
* Trollhättan (1916)
* Ulricehamn (1400 inguru)
* Vänersborg (1644)

## Barrutiak

* Ale
* Askim
* Barne
* Bjärke
* Bollebygd
* Eastern Hisingen
* Flundre
* Frökind
* Gudhem
* Gäsene
* Kåkind
* Kålland
* Kind
* Kinne
* Kinner Quarter
* Kulling
* Laske
* Mark
* Mo
* Redväg
* Skånings
* Vadsbo
* Valle
* Vartofta
* Veden
* Vilske
* Viste
* Väne
* Vätle
* Ås
* Åse

## Kanpo estekak

* Datuak: Q213551
* Multimedia: Västergötland / Q213551